laion/Wikipedia-Exotic huggingface dataset:
Jesus Christ Pose

Jesus Christ Pose (מאנגלית: תנוחת ישו הנוצרי) הוא סינגל של להקת הגראנג' האמריקאית סאונדגארדן, שפורסם בשנת 1991. מילות השיר נכתבו כמחאה על שימוש מסחרי בתנוחת הצליבה של ישו, ובכלל שימוש בדת לרווח אישי. בריאיון עם הלהקה, הסולן כריס קורנל הסביר את המונח "תנוחת ישו הנוצרי": "רואים את זה הרבה עם אנשים יפים או מפורסמים, משתמשים בסמל הזה כדי להראות שהם קדושים או עילאיים איכשהו. אז זה לא שיר דתי או משהו, הוא פשוט מביע את העצבים שהדבר הזה מביא לי. אני לא באמת אפגע אם מישהו ישתמש בסמל הזה". הקליפ לשיר בוים על ידי אריק צימרמן. בקליפ רואים את חברי הלהקה הולכים במדבר ותמונות של צלבים, סייבורגים, נערה צלובה, שלד צלוב ואפילו ירקות בצורת צלב. הגיטריסט קים ת'איל ציין שזה אחד הקליפים היחידים שסאונדגארדן היו מרוצים ממנו. הלהקה דה קילינג טרי פרסמה גרסת כיסוי לשיר במיני אלבום שלה. גם להקת דה דילינגר אסקייפ פלן ביצעה גרסת כיסוי לשיר. סאונדגארדן Badmotorfinger מידע על היצירה "Jesus Christ Pose" באתר מיוזיק בריינז מידע על הסינגל "Jesus Christ Pose" באתר מיוזיק בריינז מידע על השיר "Jesus Christ Pose" באתר AllMusic מידע על היצירה "Jesus Christ Pose" באתר Discogs ריאיון עם כריס קורנל ריאיון עם קים ת'איל
נסטהורן

נסטהורן (Nesthorn) הוא הר ברכס האלפים הברניים המתנשא לגובה של 3,822 מטר מעל פני הים, וממוקם בקנטון ואלה בשווייץ. ההר ממוקם בקנטון ואלה מצפון לעיר בריג, מדרום וממערב לקרחון אובראלטש ומצפון לעמק גרדטש (Gredetschtal) בשנת 1865 העפילו לפסגת ההר ג'ורג' וה. מורטימר יחד עם המדריך כריסטיאן אלמר ובנו אולריך. מדיה וקבצים בנושא נסטהורן בוויקישיתוף
Empty

Empty (בעברית: ריק) הוא האלבום באורך מלא הראשון של להקת האינדסטריאל מטאל האמריקאית גאד ליבס אנדרווטר. האלבום יצא לאור באוקטובר 1995 דרך American Recordings. האלבום זכה לביקורות סבירות יחסית. אתר Allmusic העניק לאלבום שלושה כוכבים מתוך החמישה האפשריים, בטענה ש: "גם הפעם, גאד ליבס אנדרווטר לא מחדשת יותר מדי, אבל מצליחה לשלב בין רוק תעשייתי לבין מוזיקה אלקטרונית בדרכה הייחודית". כל השירים נכתבו והולחנו על ידי דייוויד ריילי וג'ף טורזו, למעט שיר 8. בקליפ ניתן לראות את הלהקה מנגנת מחוץ למפעל תעשייתי. הקליפ בוים והופק על ידי קלרק אדי. בקליפ ניתן לראות את חברי הלהקה מנגנים בתאורה בוהקת ובהירה, וקטעים שבהם נראים חברי הלהקה מסתתרים ביער. גאד ליבס אנדרווטר דייוויד ריילי - שירה ג'ף טורזו - גיטרה אנדראו מקגי - גיטרה בס אדם קרי - תופים מידע על האלבום Empty באתר MusicBrainz מידע על האלבום Empty באתר AllMusic האלבום Empty באתר Discogs האלבום Empty באתר ספוטיפיי All Wrong - הקליפ ביוטיוב All Wrong - מילים מלאות לשיר Don't Know How To Be - הקליפ ביוטיוב Don't Know How To Be - מילים מלאות לשיר ביקורת על האלבום, באתר Allmusic
ג'ילונג (טאיוואן)

ג'ילונג (בסינית: 基隆市) היא עיר פרובינציאלית בפרובינציית טאיוואן במדינת טאיוואן. העיר שוכנת בחוף הצפוני של האי טאיוואן והיא מוקפת ממזרח, מדרום וממערב על ידי הרשות המקומית המיוחדת ניו טאיפיי. על פי מפקד האוכלוסין משנת 2020 אוכלוסיית העיר מנתה 367,264 תושבים. האזור בו נמצאת כיום ג'ילונג היה מיושב על ידי אנשי שבט קטגלן, משבטי הילידים באי טאיוואן. האירופאים הראשונים שהגיעו לאזור היו אנשי משלחת ספרדית ב-1626, שהקימו בו מבצר ששימש כמוצב של הקולוניה איי הודו המזרחית הספרדיים, שבירתה הייתה מנילה. ב-1642 חברת הודו המזרחית ההולנדית כבשה את המוצב הספרדי והיא שלטה באזור עד 1668, למעט תקופה בין 1661 ו-1663 כששלטה בו ממלכת טונגנינג. לאחר שההולנדים ראו שהאזור לא משתלם רווחית למסחר שלהם, הם עזבו אותו מרצונם ב-1668. בהמשך השתלטה על האזור שושלת צ'ינג. ב-1863 נפתח בג'ילונג, שנודעה אז כג'ה-לאנג (雞籠廳), נמל שתרם להתפתחותה המהירה של העיר. העיר המשיכה להתפתח הודות לגילויים של מצבורי זהב ופחם באגן הניקוז של נהר ג'ילונג. בסביבות 1878 שם העיר שונה לג'ילונג, שמשמעו "אדמה עשירה ומשגשגת". ב-1 באוקטובר 1884, במהלך מלחמת סין–צרפת, העיר נכבשה על ידי כוחות צרפת. בהמשך המלחמה התרחשו עוד מספר קרבות באזור, עד שעם סיומה ב-1885 היא הוחזרה לידי הסינים. במסגרת הסכם שימונוסקי ב-1895 העיר, כמו יתר טאיוואן, הועברה לשליטת האימפריה היפנית. במהלך השלטון היפני העיר התפתחה עד שהפכה לאחת מערי הנמל החשובות בטאיוואן. במהלך השלטון היפני השם שונה ל"קירון" והיא קיבלה מעמד של עיירה. ב-1924 היא קיבלה מעמד של עיר. במהלך מלחמת העולם השנייה העיר הייתה אחת המטרות העיקריות באזור של בעלות הברית והן הפציצו אותה קשות והחריבו אותה. ב-1945, לאחר המלחמה, טאיוואן הוחזרה לידי הרפובליקה הסינית. ג'ילונג קיבלה את שמה הקודם, קיבלה מעמד של עיר פרובינציאלית, שוקמה וחזרה להיות אחד הנמלים העיקריים של טאיוואן. מבחינה מנהלית ג'ילונג מחולקת ל-7 נפות (בסינית: 區) אשר כל אחת מהן מחולקת לתת-נפות עירוניות (בסינית: 里). הנפה ג'ונְגְגֶ'נְג (中正區) היא המרכז השלטוני של העיר. כלכלת העיר מסתמכת בעיקר על הנמל שלה, כמו גם על כריית פחם באזור שלה. בעיר נמצאים מספר מוסדות להשכלה גבוהה, בהם אוניברסיטת האוקיינוס הלאומית של טאיוואן, מכון גִ'ינְג-גְווֹ לניהול ובריאות (經國管理暨健康學院) ומכון צ'ונְגְיוּאוּ לטכנולוגיה (崇右技術學院). הפיליפינים בקולוד, הפיליפינים הפיליפינים דבאו סיטי, הפיליפינים ארצות הברית קורפוס כריסטי, טקסס, ארצות הברית ארצות הברית רוזמיד, קליפורניה, ארצות הברית ארצות הברית סולט לייק סיטי, יוטה, ארצות הברית ארצות הברית יאקימה, וושינגטון, ארצות הברית מדיה וקבצים בנושא ג'ילונג בוויקישיתוף אתר האינטרנט הרשמי של ג'ילונג (באנגלית) ג'ילונג, ברשת החברתית פייסבוק ג'ילונג, באתר אנציקלופדיה בריטניקה (באנגלית) Taiwan: Division (Regions and Counties) - Population Statistics, Charts and Map
ג'ילונג (פירושונים)

האם התכוונתם ל... ג'ילונג – עיר במדינת ויקטוריה באוסטרליה. ג'ילונג (טאיוואן) – עיר בטאיוואן. ג'ילונג (נהר) – נהר בצפון טאיוואן.
פאול אנגלמן

פאול אֶנגֶלמן (בצ'כית: Paul Engelmann;‏ 14 ביוני 1891, אולומואוץ, צ'כיה – 7 בפברואר 1965, תל אביב, ישראל) היה אדריכל ישראלי. אנגלמן נולד באולומואוץ שבמוראביה, אוסטריה. לאחר שסיים את לימודיו בגימנסיה ריאלית בעירו, נסע לבירה וינה ובה למד שנתיים בבית הספר הטכני הגבוה. שם, נחשב לתלמידו המועדף של האדריכל המודרניסטי אדולף לוס. אנגלמן נודע בעיקר בשל חברותו הקרובה עם הפילוסוף לודוויג ויטגנשטיין, עמו תכנן את "בית ויטגנשטיין". וכן בשל היותו כמזכירו הפרטי של הסאטיריקן קארל קראוס.[דרוש מקור] אנגלמן שלח ידו באיור, ובכתיבת שירה, פרוזה ומסות. ב-1934, לאחר עליית הנאצים לשלטון בגרמניה, עלה אנגלמן לארץ ישראל והתיישב בתל אביב, שבה חי עד פטירתו. בארץ מעט ליצור. ארכיונו של אנגלמן שמור בספרייה הלאומית. בשנת 2008 אצר דורון רבינא תערוכה שנשאה את שמו של אנגלמן. בנובמבר 1925 פנתה לאנגלמן אחותו של לודוויג ויטגנשטיין, מרגרט, על מנת שיתכנן את ביתה שבווינה, אך חברו הפילוסוף שכנע אותו שיאפשר לו עצמו לתכנן את הבית. הבניין נחשב כמשקף את רעיונותיו של הפילוסוף. Architecture Language Critique - Around Paul Engelmann, עורכים Bakacsy, Munch, Sommer, הוצאת Rodopi, הולנד, 2000 מדיה וקבצים בנושא פאול אנגלמן בוויקישיתוף אבנר שפירא, תערוכה חדשה בברלין על הפילוסוף לודוויג יוזף יוהאן ויטגנשטיין, באתר הארץ, 29 באפריל 2011 אנטואן ביו, נבוכותיו של החניך ויטגנשטיין, חרגול, 2008 רפי קאופמן, סטפן צווייג וארץ ישראל – על כמה מכתבים לא ידועים של הסופר סמדר שפי, ארט TLV: כמה רגעי חסד, באתר הארץ, 3 באוקטובר 2008 רותי דירקטור, סימפתי, לא מרגיז פאול אנגלמן, דף שער בספרייה הלאומית ארכיון פאול אנגלמן, בספרייה הלאומית ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
דמופילוס מתספיאה

דמופילוס (ביוונית: Δημόφιλος; המאה ה-5 לפנה"ס) היה מצביא יווני בן העיר תספיאה שפיקד על הכוחות התספאים בקרב תרמופילאי. על ילדותו של דמופילוס לא ידוע דבר פרט לזאת שהיה בן העיר תספיאה ושם אביו היה דיאדרומוס. בשנת 480 לפנה"ס הוא פיקד על כוח של 700 תספאים שהצטרפו אל מלך ספרטה לאונידס הראשון שיצא לעצור את פלישת הפרסים ליוון. אנשיו של לאונידס נאבקו בפרסים במעבר צר בהרים בשם תרמופילאי. בתחילת קרב תרמופילאי הצליחו היוונים להדוף בהצלחה את ההתקפות הפרסיות, אולם בוגד יווני בשם אפיאלטס הראה לפרסים מעבר צר שאפשר להם לאגף את היוונים. מלך פרס חשיארש הראשון שלח את מצביאו הידרנס עם אפיאלטס, הם צעדו כל הלילה ועם עלות השחר הגיעו לנקודה ממנה יכלו היוונים לראות אותם. לאונידס הורה לכל בעלי בריתו לסגת כשהוא מקריב בכך את חיי אנשיו שחיפו עליהם. אולם דמופילוס ו-700 התספאים סירבו לסגת והודיעו שיישארו עם לאונידס עד הסוף המר. נשארו עמם גם 2,000 תבאנים שלאונידס כפה עליהם להישאר כי חשש שיערקו אל האויבים. בתחילה תקפו הפרסים חזיתית תחת פיקודו של מרדוניוס, ההתקפה נכשלה אף על פי שלאונידס מת. לאחר מכן הידרנס תקף מאחור והיוונים כולם נטבחו לאחר הקרב העלו הפרסים את תספיאה באש והתושבים נמלטו לפלופונס. בסרט 300 הספרטנים הוא מגולם בידי השחקן היווני יורגוס מוציוס. אם כי בסרטים ובספרים אחרים העוסקים בקרב הוא אינו נזכר לרוב. בתרמופילאי יש אנדרטה לזכרו לצד האנדרטה המוקדשת ללאונידס, גם בתספיאה המודרנית קיימת אנדרטה דומה. הרודוטוס. היסטוריה. תרגמו וכתבו מבואות: בנימין שימרון ורחל צלניק-אברמוביץ. פפירוס, בית ההוצאה - אוניברסיטת תל אביב, 1998. כתבי הירודוטוס. מתורגמים מיוונית עם מבוא והערות מאת ד"ר אלכסנדר שור. ירושלים, ראובן מס, תרצ"ה. העתק דיגיטלי באתר "דעת". משה עמית, תולדות יוון הקלאסית, הוצאת מאגנס, תשס"ב (הספר בקטלוג ULI) הרודוטוס, ספר ז', 222. הרודוטוס, ספר ח', 50.
ג'יאיי

גְ'יָאיִי (בסינית: 嘉義市) היא עיר פרובינציאלית בפרובינציית טאיוואן במדינת טאיוואן. העיר היא מעין מובלעת בתוך מחוז ג'יאיי בדרום האי טאיוואן. על פי מפקד האוכלוסין משנת 2020 אוכלוסיית העיר מנתה 252,028 תושבים. האזור בו נמצאת כיום ג'יאיי היה מיושב על ידי אנשי שבט הואניה, משבטי הילידים באי טאיוואן. באותה תקופה האזור נודע בשם טִירוֹסֶן. עם בואם של המהגרים בני ההאן מסין היבשתית לדרום טאיוואן בסביבות המאה ה-17, שם האזור התעוות לג'וּלְווֹשָׁאן, שקוצר בהמשך לג'ולוו. בזמנים שלאחר מכן האזור היה בסיס למהגרים הסינים שדרכו הם המשיכו לשאר חלקי האי. בהמשך האזור עבר לשליטת הולנד עד שהיא גורשה ממנו על ידי ממלכת טונגנינג ב-1661. ב-1683 שושלת צ'ינג השתלטה על טאיוואן והאי חולק למחוזות. ב-1704 העיר הפכה לבירת מחוז ג'ולוו, שכלל את מרבית החוף המערבי וצפון טאיוואן. ב-1787 שם העיר שונה לקאגי (שנכתב באותם סימנים כמו השם הנוכחי למרות שיש שוני בהגייה). ב-1877 היה שינוי במבנה המנהלי של טאיוואן וקאגי הפכה להיות חלק ממחוז טאיוואן שבירתו הראשונה הייתה טאינאן. ב-1895 נחתם הסכם שימונוסקי שלפיו האי טאיוואן הועבר לידי האימפריה היפנית. ב-1906 התרחשה רעידת אדמה שהחריבה את מרבית העיר, אך היא שוקמה על ידי היפנים. לאחר מכן התעשייה והמסחר בעיר החלו לשגשג. ב-1920 היא קיבלה מעמד רשמי של עיירה, וב-1930 היא קיבלה מעמד של עיר. ב-1945, לאחר מלחמת העולם השנייה, האי הוחזר לידי הרפובליקה הסינית. בהמשך אותה שנה שם העיר שונה לג'יאיי והיא קיבלה מעמד של עיר פרובינציאלית. ב-1950 היא הפכה להיות חלק ממחוז ג'יאיי והבירה שלו, אך בעקבות לחץ מקומי היא הוחזרה להיות עיר פרובינציאלית ב-1 ביולי 1982. מבחינה מנהלית ג'יאיי מחולקת ל-2 נפות (בסינית: 區): הנפה המזרחית (東區) והנפה המערבית (西區). כל אחת מהנפות מחולקת לתת-נפות עירוניות (בסינית: 里). הנפה המזרחית היא המרכז השלטוני של העיר. בעיר נמצאים מספר מוסדות להשכלה גבוהה, בהם אוניברסיטת ג'יאיי הלאומית ומכון דאטונג למסחר וטכנולוגיה (大同技術學院). את העיר משרת נמל התעופה ג'יאיי, הנמצא בתוך שטחי מחוז ג'יאיי. ארצות הברית ג'ונו, אלסקה, ארצות הברית ארצות הברית מארי, יוטה, ארצות הברית ארצות הברית סירקיוז, ניו יורק, ארצות הברית טאיוואן שינג'ו, טאיוואן מדיה וקבצים בנושא ג'יאיי בוויקישיתוף אתר האינטרנט הרשמי של ג'יאיי (בסינית מסורתית) אתר האינטרנט הרשמי של ג'יאיי (באנגלית) ג'יאיי, באתר אנציקלופדיה בריטניקה (באנגלית) Taiwan: Division (Regions and Counties) - Population Statistics, Charts and Map
אח"י חץ (סער 4.5)

אח"י חץ היא ספינת טילים מהסדרה סער 4.5 של חיל הים הישראלי. הספינה מהווה חלק מהכוח העיקרי של שייטת ספינות הטילים. בנייתה החלה ב-1981 כאח"י נירית במספנות ישראל אך המשך בנייתה נקטע עקב התמקדות חיל הים בסער 5. בנייתה חודשה והספינה הורדה למים בשנת 1990. ב-12 בפברואר 1991 הושקה על ידי הגברת אורה הרצוג אשת נשיא המדינה. זוהי הספינה השנייה בחיל הים הנקראת בשם אח"י חץ. הראשונה הייתה אח"י חץ (סער 3), מספינות שרבורג, בשירות חיל הים בשנים 1988-1970. הספינה חמושה בכ-8 טילי ים-ים מדגם טילי הרפון המיודעים לתקיפה של מטרות ימיות, 16 משגרים לטילי ברק 1 נגד כלי טיס וטילים, תותח 76 מ"מ אוטו מלרה להפגזת יעדי קרקע וים בטווחים של עד 20 ק"מ. כמו כן, לספינה אמצעי לוחמה אלקטרונית מתקדמים המיועדים לאיסוף מודיעין ובנוסף נוטלים חלק בחליפת ההגנה של הספינה. אח"י חץ השתתפה במבצעים שונים נגד טרור, הידוע שבהם הוא מבצע חשיפה מלאה, במבצע זה סייעה בכיתור האוניה KLOS-C ובהובלתה חזרה לארץ. אח"י חץ השתתפה אף בלחימה במבצע צוק איתן. ביוני 2016 אח"י חץ יחד עם אח"י חרב הטביעה את אח"י ניצחון במהלך תרגיל חילי בים התיכון על ידי שיגור שני טילי הרפון. באוקטובר 2019 החלה טיפול רמה במספנות ישראל כחלק מבחינה של המספנה להוות קבלן חוץ לחיל הים בטיפול אחזקה. בטיפול הספינה עברה הסבה מלאה ברמה הטכנית ושודרגו לה מערכות הלחימה. הורדה למים של אח"י חץ (סער 4.5) במספנות ישראל בפיקוד אהוד סביון, 1990. עליית המכובדים בטקס השקת אח"י חץ (סער 4.5), 12 בפברואר 1991. אח"י חץ באימונים. אח״י חץ שהשתתפה בתפישת האוניה KLOC C. ספינות חיל הים שפעלו במבצע חשיפה מלאה, מימין - אח"י חץ, משמאל - אח"י חנית, ספינת הדגל של המבצע. מגורי צוות בחרטום אח"י חץ מדיה וקבצים בנושא אח"י חץ בוויקישיתוף אמיר בוחבוט, לראשונה בצה"ל: קצינה תוסמך לפקד על כלי שיט, באתר וואלה!, 27 בנובמבר 2014 אוראל אלחדד, איך נראית פגישת מחזור של ספינת טילים?, באתר חיל הים, 15 באפריל 2016 אתר חיל הים, פורצת דרך, באתר חיל הים, 27 בנובמבר 2014 אהרון לפידות, ים של משימות, באתר www.israelhayom.co.il, ‏3/11/2016 משה אימבר וגד אריאל, שייטת 3 - ספינות הטילים בחיל הים, עמ' 130–131, ההוצאה לאור משרד הביטחון, 2005. יואב זיתון, מ-120 ק"מ: צפו בטילי חיל הים פוגעים בספינת טילים ישנה, באתר ynet, 7 ביולי 2016 ברית אלמוג, ‏תרחישי מלחמה עם כוחות היבשה והאוויר, באתר חיל הים הישראלי, 26 ביוני 2016 המקור סא"ל כוכבי אזרן,"מפקדי ספינות הטילים לדורותיהם - רשימה מעודכנת 18.6.2015" בספרית מוזיאון ההעפלה וחיל הים מימין לשמאל:קצינה מלווה, מנכ"ל מספנות ישראל אלוף מיל' זאב אלמוג, שר התחבורה משה קצב, מפקד חיל הים האלוף מיכה רם, הגברת המשיקה אורה הרצוג, קצינה מלווה, גברת מלווה וקצין מלווה סרן אבי זמר.
Home (פסקול)

Home: Original Motion Picture Soundtrack הוא אלבום הפסקול של הסרט האנימציה "בית" משנת 2015 שמבוסס על ספר הילדים "The True Meaning of Smekday" משנת 2007 מאת אדם רקס. האלבום יצא ב-23 במרץ 2015 דרך חברות התקליטים Westbury Road ו-Roc Nation. בפסקול שיתפו פעולה זמרים ביניהם: ריהאנה, צ'ארלי XCX, ג'ניפר לופז, ג'ייקוב פלנט, קייזה וקלרנס קופי ג'וניור. ביוני 2012, נודע כי ריהאנה תככב בתפקיד ראשי בסרט האנימציה "בית" לצד השחקן האמריקאי ג'ים פרסונס. בספטמבר 2012, פוקס המאה ה-20 ואולפני ההנפשה של דרימוורקס הודיעו כי הסרט ייצא לאקרנים ב-26 בנובמבר 2014. ב-2014, דיווח מגזין וראייטי כי בנוסף לדיבוב, יצרה ריהאנה אלבום קונספט לסרט שייצא ב-17 במרץ 2015. מאוחר יותר התברר כי הפסקול של הסרט יכלול גם שירים של הזמרות צ'רלי XCX, ג'ניפר לופז וקייזה. בהצהרה לחדשות MTV ריהאנה אמרה: "אני חושבת שמוזיקה חשובה לכל סרט. אני חושבת שזה נותן את הטון, באותו הרגע. זה יוצר את הרגישות, את המתח, לא משנה איזה סרט זה, במיוחד סרט אנימציה. נהניתי מאוד ליצור שירים לסרט הזה. עבדתי בשיתוף פעולה הדוק עם טים ג'ונסון, הבמאי, רק כדי לוודא כי מבחינת הלחן, ומבחינה מוזיקלית השירים תואמו בדיוק למה שהוא היה צריך שהקהל ירגיש באותו רגע." מידע על האלבום Home באתר MusicBrainz מידע על האלבום Home באתר AllMusic האלבום Home באתר Discogs האלבום Home באתר יוטיוב "Here's Your Exclusive First Listen Of Rihanna's New Song 'Dancing In The Dark'". MTV News (באנגלית). נבדק ב-2017-08-23.
Juice Rap News

Juice Rap News היא תוכנית דמוית חדשות סאטירית אינטרנטית, שנוצרה במלבורן, אוסטרליה. התוכנית היא היצירה של צמד, הוגו פאראנט וג'ורדנו נאני, התוכנית משודרת מאוסטרליה והיא מורכבת מפרקי חדשות עם פרשנות חברתית באמצעות מילות ראפ קומיות. היא מציגה חיקויים של אישים מפורסמים מרחבי העולם, דמויות בדיוניות שלרוב מהוות פרודיה על אדם מסוים או על קבוצה של אנשים, ולעיתים אורחים מבחוץ כמו נועם חומסקי והלהקה דאם. זו מנוהלת על ידי מגיש חדשות בדיוני בשם רוברט פוסטר. Juice Rap News מופצת באמצעות יוטיוב. פרקים מסוימים משודרים ברישיון בערוץ החדשות הרוסי הבינלאומי RT בשידור חוזר. הקהל של Juice Rap News הוא בינלאומי ופרקים רבים תורגמו ליותר מ-20 שפות. דרך התוכנית מעביר הצמד פאראנט ונאני בדרך של אקטיביזם תקשורתי מקוון את תפיסותיו הפוליטיות והחברתיות. התכנים כוללים בין היתר תוכני מחאה סביבתניים, אנטי-גלובליים, אנטי תאגידיים, אנטי-מערביים ותכנים הקשורים בסולידריות עולמית. הביקורת המרכזית כלפי התוכנית היא על כך שהתכנים מוטים במכוון ושהיא מהווה יותר סדרת סרטוני תעמולה מאשר תוכנית סאטירה אמיתית, ביקורת זו הושמעה במהלך הבחירות הפדרליות של אוסטרליה ב-2013, כאשר נטען כי התוכנית נותנת תעמולה חינמית למפלגות השמאל, בעיקר למפלגת הירוקים האוסטרלית, אשר אחד מחבריה, הסנטור סקוט לנדלן, הוזמן להתארח כמה חודשים לאחר הבחירות לקראת כינוס ה-G-20 בבריסביין ב-2014. בנוסף, ארגונים יהודיים בארצות הברית טענו כי התוכנית כוללת תכנים אנטי-ציונים ואף אנטישמיים. אתר האינטרנט הרשמי של Juice Rap News אתר הבית של התוכנית (באנגלית)(הקישור אינו פעיל)
שומר פיצה

שומר פיצה או שולחן פיצה הוא אביזר המשמש למניעת מגע בין החלק העליון של קופסת אחסון המזון, כמו קרטון פיצה לבין המזון עצמו. האביזר מונע את שקיעת מרכז הקרטון והצמדותו למרכז המזון. שומר הפיצה עשוי מפלסטיק והוא לרוב בעל שלוש רגליות, לעיתים ארבע. בדרך כלל שומר הפיצה הוא בצבע לבן והוא ממוקם לרוב במרכז הפיצה. הוא מוצב לפני סגירת הקרטון, לפני משלוח הפיצה. שומר הפיצה מיועד לשימוש חד פעמי ונזרק לאחר אכילת הפיצה יחד עם הקרטון. שומר הפיצה נרשם כפטנט ב-1985 על ידי כרמלה ויטלה (Carmela Vitale) ממדינת ניו-יורק, ככיסא-חצובה שיוצב במרכז הקופסה כדי למנוע מחלקה העליון לשקוע לתוך פיצה, עוגה ומזונות נוספים שנשמרים בתוך קופסה. השם המקורי של הפטנט היה: "שומר אריזה", אך מאז השם השתנה ל"שומר פיצה", וזה השם המקובל כיום לתיאור המוצר. פטנט מס' 4,498,586 הוגש ב-10 בפברואר 1983 ואושר ב-12 בפברואר 1985. מאז הומצאו למוצר גרסאות נוספות, למשל שומר פיצה עם רגלית אחת משוננת המסייעת בהפרדת חתיכות פיצה דבוקות על ידי חיתוך הבצק והגבינה. מדיה וקבצים בנושא שומר פיצה בוויקישיתוף Introducing Carmela Vitale – the woman who invented those dolls house table things they put in pizza boxes פטנט US-4498586
Life in the So-Called Space Age

Life In The So-Called Space Age הוא האלבום באורך מלא השני של להקת האינדסטריאל מטאל גאד ליבס אנדרווטר. האלבום יצא לאור ב-24 במרץ בשנת 1998. כותרת האלבום מגיעה מעטיפת האלבום Black Celebration של הלהקה דפש מוד, שם המשפט מופיע כציטוט על הכריכה האחורית. הסינגל "From Your Mouth" הופיע בסרט משנת 2000 "Gossip". השיר זכה לקליפ מוזיקלי בלתי שיגרתי, ובו נראה אלוף תחרות אכילת נקניקיות בסרטון המנוגן לאחור ונראה כאילו הוא מוציא מפיו כמויות גדולות של אוכל. האלבום מכיל בתוכו שיר ארוך באופן קיצוני של 32 דקות, דבר שמאריך משמעותית את משך האלבום. גאד ליבס אנדרווטר דייוויד ריילי - שירה ג'ף טורזו - גיטרה, קולות רקע אנדראו מקגי - גיטרה בס אדם קרי - תופים מידע על האלבום Life in the So-Called Space Age באתר MusicBrainz האלבום Life in the So-Called Space Age באתר Discogs ביקורת על האלבום באתר Allmusic הקליפ ביוטיוב
פולוהי

פולוהי (באוקראינית: Пологи) היא עיר במחוז זפוריז'יה שבאוקראינה. נכון לשנת 2022, בעיר מתגוררים כ־18,000 תושבים. פולוהי הוקמה בסוף המאה ה-19 בזמן בניית מסילת רכבת שנועדה לחבר את נמל ים של ברדיאנסק עם דונבס וחרקוב. ב-1928 שמו של היישוב שונה לצ'ובריבקה, על שמו של אחד הפעילים האוקראינים של המפלגה הקומוניסטית. ב-1937 ליישוב הוחזר השם הקודם פולוהי, שנה לאחר מכן קיבלה מעמד של עיר. ב-5 באוקטובר 1941 העיר נכבשה על ידי הגרמנים, שוחררה על ידי הצבא האדום ב-17 בספטמבר 1943. בזמן הכיבוש בעיר נרצחו כ-700 אנשים (165 מתוכם ילדים), כאלף איש נלקחו לעבודות כפייה בגרמניה. אוכלוסיית פולוהי לפי שנים: אתר האינטרנט הרשמי של פולוהי אתר האינטרנט הרשמי של פולוהי מדיה וקבצים בנושא פולוהי בוויקישיתוף
מזרח אנגליה

האם התכוונתם ל... ממלכת מזרח אנגליה – אחת משבע ממלכות ההפטרכיה, ממלכות בדרומה של אנגליה בתקופה האנגלו סקסית מזרח אנגליה (אזור גאוגרפי) – אזור במזרח האי הבריטי, בו הייתה בעבר ממלכת מזרח אנגליה מזרח אנגליה (אזור מנהלי) – אחד מתשעת אזורי אנגליה הסטטיסטיים-מנהליים
המצעד הירוק

המצעד הירוק (בערבית: المسيرة الخضراء) היה מצעד מאורגן על ידי שלטונות מרוקו, בנובמבר 1975, של מאות אלפי נתינים מרוקאים אל חבל סהרה הספרדית, במטרה להפעיל לחץ לצירוף החבל אל ממלכת מרוקו. במצעד השתתפו כ-350,000 צועדים (לפי מקורות אחרים היו יותר מחצי מיליון צועדים) בליווי של כעשרים אלף חיילים מרוקאים. המצעד היה ביטוי לתביעת מרוקו לריבונות על החבל. המלך המרוקאי חסן יזם את "המצעד הירוק" לאחר שמשלחת האו"ם דיווחה כי רוב הסהראווים רוצים עצמאות והמליצו על הגדרה עצמית לאזור. הצועדים, שהוסעו למקום באמצעות רכבות, מטוסים ואוניות, הניפו ספרי הקוראן ודגלים אסלאמים ירוקים מכאן נוצר השם "המצעד הירוק". פרנסיסקו פרנקו, שליט ספרד, היה חולה מאוד ושלטונות ספרד, שחששו ממלחמה עם מרוקו העדיפו לסגת ולא לתקוף את ההמונים. האזור אמור היה להיות מנוהל במשותף על ידי מרוקו ומאוריטניה. בתחילת 1976 עזבו הכוחות הספרדים האחרונים, והשאירו את מרוקו להיאבק עם קבוצת גרילה בשם החזית העממית לשחרור פוליסאריו, שנתמכה באופן פעיל על ידי אלג'יריה ובהמשך על ידי לוב. מדיה וקבצים בנושא המצעד הירוק בוויקישיתוף Hassan II lance la Marche verte (בצרפתית) Jacob Mundy - How the US and Morocco seized the Spanish Sahara (באנגלית) מיכאל אביטבול, דניאל זיסנויין "צמיחת המדינות החדשות באפריקה", כרך 6 עמודים 92 - 94 נסים קריספיל "סהרה המערבית Western Sahara, ENCYCLOPAEDIA BRITANNICA
התאבדות של טייס

התאבדות של טייס הוא אירוע שבו טייס גורם או מנסה לגרום להתרסקות מטוס, ובכך להתאבד, לעיתים אגב הריגת נוסעים במטוס או אנשים על הקרקע. במקרים אחדים של חקירת אסון תעופה הגיעו החוקרים למסקנה שהאסון נבע מהתאבדותו של הטייס, ובמקרה של טיסה עם נוסעים הובילה גם למותם של הנוסעים. כאשר הטייס לא הותיר מכתב התאבדות, החוקרים קובעים שזו הייתה התאבדות על סמך ממצאים שבידיהם, ובפרט נתוני הקופסאות השחורות שבמטוס שהתרסק, וכן מידע על חייו של הטייס שעשוי לסייע בביסוס השערה זו. לעיתים ההתאבדות נותרת בגדר השערה, שיש החולקים על נכונותה. דוגמה לכך היא טיסה 990 של איג'יפטאייר, שהתרסקה לאוקיינוס האטלנטי מול חופי ננטאקט, מסצ'וסטס באוקטובר 1999. כל 217 הנוסעים ו-10 אנשי הצוות שהיו על המטוס נהרגו. הסיבה להתרסקות המטוס נותרה שנויה במחלוקת: רשויות התעופה האמריקניות טענו כי הסיבה הייתה מעשה רצח והתאבדות משום שבוצע על ידי טייס המשנה ג'מיל באטוטי, בעוד שרשויות התעופה המצריות טענו כי הסיבה להתרסקות הייתה ליקוי מכני. ניסיון התאבדות שסוכל על ידי אנשי צוות אחרים התרחש בטיסה 350 של ג'פאן איירליינס. במהלך הגישה לנחיתה בנמל התעופה טוקיו האנדה, הפעיל קברניט המטוס את מערכת היפוך דחף בעודו באוויר, מה שגרם להאטת מהירות המטוס. טייס המשנה ומהנדס הטיסה ניסו לרסן אותו; למרות מאמציהם המטוס התרסק לים 300 מטר לפני תחילת מסלול הנחיתה. מבין 174 הנוסעים ואנשי הצוות נהרגו 24 נוסעים. התאבדותו של הטייס בדרך של ריסוק המטוס מובילה למותו ולמות נוסעי המטוס, אך במקרה של פיגועי 11 בספטמבר הייתה זו מטרה משנית, והמטרה העיקרית (של המחבלים שהשתלטו על תא הטייס והפכו לטייסים בפועל) הייתה לפגוע במבנים שעל הקרקע שבהם התנגש המטוס. למניעת מקרים כאלה נקבעו נהלים לטיפול בסטייה חריגה של מטוס נוסעים מנתיבו, ובכלל זה הזנקת מטוסי קרב לעבר מטוס הנוסעים. במלחמת העולם השנייה הפעילה יפן טייסי קמיקזה - טייסים מתאבדים שנשלחו להתנגש עם מטוסיהם עמוסי הדלק באוניות אמריקאיות על מנת לפגוע בהן. למניעת התאבדות של טייס במטוס נוסעים קובעים כללי רשות התעופה הפדרלית של ארצות הברית שבמקרה שאחד משני הטייסים יוצא מתא הטייס, חייב איש צוות אוויר אחר להחליפו, עד לחזרתו לתא הטייס. בתחילה כלל זה אינו נדרש באירופה, אך בעקבות מסקנות החוקרים, לפיהן טייס המשנה בטיסה 9525 של ג'רמנווינגס ניצל את שהייתו לבד בתא הטייס כדי לרסק את המטוס, הודיעו חברות תעופה אירופיות אחדות על כוונתן לאמץ את הנוהל האמריקאי. וב-27 במרץ 2015 פרסמה הסוכנות האירופית לבטיחות תעופה (EASA) המלצה לנוהל דומה. בסיפור הפותח את הסרט "סיפורים פרועים" נוסעיו של מטוס נוסעים מגלים בהדרגה שלכל אחד מהם יש בעברו קשר עם אדם בשם גבריאל פסטרנק, וכל אחד מהם העניק לפסטרנק חוויה שלילית. הדיילת מגלה לנוסעים שאין זו מקריות: פסטרנק הוא הדייל הראשי בטיסה זו, והוא השתלט על תא הטייס ומוביל את המטוס להתרסקות. יונתן בייסקי, ‏מאות הרוגים בהתאבדויות טייסים, באתר ‏מאקו‏, 26 במרץ 2015 ניצן סדן, נאציקאזה: מטוסי ההתאבדות של היטלר, באתר כלכליסט, 16 בפברואר 2018 The disturbing history of pilots who deliberately crash their own planes, Vox, March 28, 2015 Germanwings crash prompts airlines to introduce cockpit ‘rule of two’, Guardian, 26 March 2015 2015-04 : Authorised persons in the flight crew compartment, באתר הרשות האירופית לבטיחות בתעופה